L’Ajuntament de Paterna  i Associacions de Comerciants organitzen un concurs de fotografia valorat en 300 euros per a fomentar el comerç local
26/05/2015

# L’Ajuntament de Paterna i Associacions de Comerciants organitzen un concurs de fotografia valorat en 300 euros per a fomentar el comerç local

[![Cartel del concurso de fotografía de la Feria Comercial de Paterna 2015](/images/noticias/2015/05/concurso-viu-570-val.jpg)](/images/noticias/2015/05/concurso-viu-570-val.jpg)

26.05.2015

[![Cartel del concurso de fotografía de la Feria Comercial de Paterna 2015](/images/noticias/2015/05/concurso-viu-570-val.jpg)](http://viupaterna.es/es/comercio/313-bases-fotografia-paterna.html "Bases del concurso de fotografía de comercio y hostelería de Paterna")

Els participants tindran del 5 al 10 de juny a les 14h per a compartir les seues instantànies en el facebook de ViuPaterna davall l’etiqueta #Tempsdefira

Divendres que ve 5 de juny, donarà començament l’esperada Fira Comercial i Gastronòmica de Paterna. Durant tot el cap de setmana l’Avinguda d’Europa s’omplirà de casetes en què els comerços mostraran als veïns la variada oferta comercial i hostalera que existeix en el municipi.

Per a celebrar esta nova edició, les principals associacions de comerciants, junt amb la Regidoria de Comerç de l’Ajuntament de Paterna, han organitzat un concurs de fotografia per a fomentar la interacció dels visitants amb els diferents comerços que col•laboren amb la Fira. Tant el PUC (Paterna Unió de Comerç) com MultiPaterna obsequiaran el guanyador amb un val de 100 euros cada un per a gastar en els comerços associats i l’Associació de jóvens comerciants del Mercat Municipal, per la seua banda, oferirà un lot de productes valorat en altres 100 euros. Un premi de 300 euros en total per a gastar en els comerços de Paterna.

Els veïns que vullguen participar en el concurs hauran de prendre fotografies durant la Fira Comercial de tot allò que es relacione amb el comerç i l’hostaleria local, com la proximitat, la qualitat dels productes, la confiança…Un vegada realitzades les fotos, tindran fins al 10 de juny a les 14 hores per a compartir-les en el facebook de ViuPaterna acompanyades de l’etiqueta #TempsDeFira. Cada usuari pot participar amb un màxim de 5 fotos, sempre d’acord amb la temàtica del concurs i dins de les dates establides. S’acceptaran fotografies realitzades en qualsevol dispositiu (càmera de fotos, telèfon mòbil…) i també muntatges fotogràfics.

Amb totes les fotos rebudes es crearà un àlbum en la pàgina de Facebook de ViuPaterna, i seran els usuaris de la pàgina els que a través dels “m’agrades” triaran les fotos guanyadors. L’entrega de premis tindrà lloc el dijous 11 de juny, a les 14 hores, en el saló de Plens de l’Ajuntament de Paterna.

Des de la Regidoria de Comerç assenyalen que el concurs compleix amb un doble objectiu. D’una banda, “afavorir les relacions entre els veïns i els comerços, fomentant el consum local, un consum sostenible que afavoreix l’economia del municipi”. I d’altra banda,” reforçar l’ús de les noves tecnologies com un mitjà en què donar major visibilitat al teixit comercial i hostaler de Paterna i que cada vegada està més present en les diferents campanyes que es realitzen des de Comerç”.

Per a més informació consultar les bases del concurs en el [següent enllaç](http://viupaterna.es/ca/comerc/313-bases-fotografia-paterna.html "Bases del concurso de fotografía de comercio y hostelería de Paterna")